open-index/open-wikipedia-markdown huggingface dataset:
Ιστορικό Μουσείο Κρήτης

Το **Ιστορικό Μουσείο Κρήτης** ιδρύθηκε το 1953 από την Εταιρία Κρητικών Ιστορικών Μελετών και στεγάζεται στο Ηράκλειο Κρήτης. Παρουσιάζει την ιστορία της Κρήτης από τους πρώτους χριστιανικούς αιώνες έως τη σύγχρονη εποχή.

## Συλλογές & εκθέσεις
[μικρογραφία|αριστερά|300px|Άποψη του Όρους και της Μονής Σινά (1570) - [Δομήνικος Θεοτοκόπουλος]]
Στο μουσείο υπάρχουν συλλογές κεραμικών και γλυπτών από τη Α' Βυζαντινή περίοδο, νομισματική συλλογή, αντικείμενα από την κοσμική και θρησκευτική ζωή κατά την Τουρκοκρατία, αντικείμενα από την περίοδο της επανάστασης και μέχρι την Ένωση της Κρήτης με την Ελλάδα, καθώς και πινακοθήκη με προσωπογραφίες Κρητών αγωνιστών.

Η βυζαντινή και μεταβυζαντινή συλλογή έχουν ως κύρια εκθέματα τους πίνακες του Δομήνικου Θεοτοκόπουλου *Η Βάπτιση του Χριστού* (1569) και *Άποψη του Όρους και της Μονής Σινά* (1570).

Μεταβαίνοντας στη σύγχρονη ιστορία του 20ού αιώνα, το μουσείο φιλοξενεί επίσης αντικείμενα από τη περίοδο του Μεσοπολέμου, ηχητικά και οπτικά ντοκουμέντα, που αναπαριστούν μάχες του Β' Παγκοσμίου πολέμου και ειδικότερα της Μάχης της Κρήτης.

Στις αίθουσες Νίκου Καζαντζάκη, φιλοξενείται το γραφείο και η βιβλιοθήκη του συγγραφέα από το σπίτι του στην Αντίμπ της Γαλλίας μαζί με προσωπικά ενθύμια, χειρόγραφα και πρώτες εκδόσεις των βιβλίων του.

Το μουσείο φιλοξενεί και εθνογραφική συλλογή, καθώς και προσωρινές εκθέσεις.

## Παραπομπές


## Εξωτερικοί σύνδεσμοι
* 
* 

Κατηγορία:Αρχαιολογικά μουσεία στην Ελλάδα
Ιστορικο Κρητης
Έι Τζέι Λι

Η **Έιπριλ Τζενέτ Μέντεζ** (*April Jeanette Mendez*, γενν. 19 Μαρτίου 1987) είναι Αμερικανίδα παλαίστρια. Είναι περισσότερο γνωστή με το ψευδώνυμο που έχει εμπνευστεί από τα αρχικά του ονόματός της. Έι Τζέι ή **Έι Τζέι Λι**. Είχε συμβόλαιο με το WWE.

## Καριέρα
### Τα πρώτα βήματα
Ξεκίνησε την ενασχόλησή της με το κατς το 2007 όταν άρχισε να παρακολουθεί μαθήματα πάλης τον Μάρτιο. Έξι μήνες μετά έκανε το ντεμπούτο της στους αγώνες και τα επόμενα χρόνια συνέχισε να εμφανίζεται σε διάφορες εταιρείες πάλης της Αμερικής, έως το Μάιο του 2009 που έκανε το μεγάλο βήμα για το WWE.

### WWE
Τον Μάιο του 2009, υπέγραψε συμβόλαιο με το World Wrestling Entertainment (WWE), και αμέσως στάλθηκε στην θυγατρική του εταιρεία Florida Championship Wrestling (FCW), όπου ξεκίνησε να χρησιμοποιεί το ψευδώνυμο "Έι Τζέι Λι". Εκεί κέρδισε όλες τις γυναικείες διακρίσεις που υπήρχαν. Το 2010, συμμετείχε στο NXT και πήρε την τρίτη θέση. Από το 2011 ξεκίνησε εμφανίσεις στο SmackDown όπου για λίγο διάστημα είχε γίνει ομάδα με την Κέιτλιν. Από το 2012 εμφανιζόταν στο μεγάλο σόου της εταιρείας, το Raw.

Μετά από ένα επιτυχημένο σενάριο με τον Ντάνιελ Μπράιαν, έγινε η Γενική Διευθύντρια του Raw. Στη θέση αυτή παρέμεινε για τέσσερις μήνες. Από τα τέλη του 2012, ξεκίνησε μια σεναριακή ρομαντική σχέση με τον Ντολφ Ζίγκλερ, ο οποίος τους επόμενους μήνες κατέκτησε τον τίτλο Βαρέων Βαρών, ενώ η ίδια έφθασε να διεκδικεί το Γυναικείο Πρωτάθλημα WWE. Η Έι Τζέι τελικά κατέκτησε το πρωτάθλημα, νικώντας την Κέιτλιν. Η κόντρα τους συνεχίστηκε σε πιο προσωπικό ύφος, μέχρι που η Έι Τζέι νίκησε την Κέιτλιν σε επαναληπτικό αγώνα. Με το πέρασμα των μηνών, νίκησε όλες τις γυναίκες διατηρώντας το Γυναικείο Πρωτάθλημα. Η Έι Τζέι έκανε ρεκόρ κρατώντας το πρωτάθλημα για 295 ημέρες, χάνοντας το απο την Πέιτζ τον Απρίλιο του 2014. Μετά απο μια αποχή η Έι Τζέι επέστρεψε τον Ιούλιο και νίκησε την Πέιτζ για να επανακτήσει το Γυναικείο Πρωτάθλημα. Όμως 1 μήνα μετά, στο SummerSlam, το έχασε και πάλι από την Πέιτζ.Αλλά το ξανακέρδισε στο night of champions αλλά το ξαναέχασε απο την νικκι μπέλα στο surviror series αφού επέστρεψε μετά από καίρο συμμάχησε με την Πέιτζ για νικήσουν της αδελφές μπέλα και να αποσυρθεί.τον Μάρτιο η ει τζει λι Επέστρεψε μετα απο Απουσίας 3 Μηνών Για να σώσει την πείτζ Απο τις Μπέλας προκάλεσαν τις Ίδιες Σε tag team στην wrestlemania 31 οπού έφεραν την Νίκη,Στις Αρχές Απριλίου το wwe.com Δημοσίευσε την Τελική Αποχώρηση απο το wwe και απο την Επαγγελματική Πάλη.

## Προσωπική ζωή
Η Μέντεζ έχει ένα tattoo πίσω στον λαίμο της, που διαβάζεται "6-16-13". Είναι η ημερομηνία που κέρδισε το πρώτο της τίτλο στο  Γυναικείο Πρωτάθλημα WWE . Η Μέντεζ παντρεύτηκε τον επίσης πασίγνωστο παλαιστή του WWE CM Punk .

## Παραπομπές


## Πηγές
* Προφίλ στο WWE.com
* Προφίλ στο owow.com

Κατηγορία:Επαγγελματίες παλαιστές
Ντέβα

**Ντέβα** είναι η ονομασία του θεού του βεδικού πανθέου. 
## Ο όρος

**Ντέβα** (Deva, Devata στον πληθυντικό) είναι η ονομασία που οι Ινδοί χρησιμοποιούν για να δηλώσουν ή την έννοια του Θεού, ή για ό,τι κινείται πέραν από τη δική τους δύναμη και που τους εντυπωσιάζει, τους επηρεάζει θετικά ή αρνητικά και μπορεί να είναι κάποιος θεός ή άνθρωπος, κάποιο κείμενο, ή μελωδία ή μια λειτουργία του ανθρώπινου σώματος. Ετυμολογικά ταυτίζεται με το όνομα του βεδικού θεού ‘’Dyaus’’, ‘’ουρανός’’, του Ελληνικού ‘’Δίας’’και του λατινικού ‘’Deus’’. Στα σανσκριτικά deva σημαίνει λαμπερός από τη ρηματική ρίζα div= λάμπω. Κάθε τέτοιος θεός έχει φυσιοκρατικά χαρακτηριστικά και συνιστά προσωποποίηση φυσικών δυνάμεων. Ο ανθρωπομορφισμός είναι έντονος. Οι θεοί αυτής της ομάδας έχουν ινδοευρωπαϊκή προέλευση. 
Ο όρος Ντέβα δεν ερμηνεύεται ως πρόσωπο ούτε ερμηνεύεται ανθρωπομορφικά, κι ούτε για να εκφράσει τον ένα Θεό.

## Πηγές
* Γρηγόριος Ζιάκας, σελ.175-176, 199κ.εξ
* Απόστολος Μιχαηλίδης, «Ντέβας », Θρησκειολογικό Λεξικό, εκδ. Ελληνικά Γράμματα, Αθήνα, 2000, σελ.420

Κατηγορία:Ινδουϊστική μυθολογία
Μισέλ ΜακΚουλ

Η **Μισέλ Λέιγκ ΜακΚουλ** (*Michelle Leigh McCool*, 25 Ιανουαρίου 1980) είναι Αμερικανίδα επαγγελματίας παλαίστρια, περισσότερο γνωστή για τον χρόνο της στο WWE.

## Καριέρα
### Τα πρώτα βήματα
Η ενασχόλησή της με το κατς, ξεκίνησε το 2004, όταν συμμετείχε στους διαγωνισμούς του WWE για την εύρεση νέων γυναικών παλαιστών. Αν και δεν κέρδισε τον διαγωνισμό, υπέγραψε συμβόλαιο και στάλθηκε στα τμήματα υποδομής της εταιρείας. Ταυτόχρονα, συμμετείχε και σε διάφορες κόντρες στο SmackDown, όπου έμεινε έως το τέλος Ιουνίου 2005 όταν επέστρεψε μόνιμα στις θυγατρικές του WWE.

### Κύριο ρόστερ
Έναν χρόνο μετά, τον Ιούνιο του 2006, κάνει εκ νέου ντεμπούτο στο SmackDown, παριστάνοντας μια σέξι-δασκάλα (πριν το κατς ήταν όντως δασκάλα). Πέρασε από πολλά σενάρια και διάφορες κόντρες με γυναίκες παλαιστές. Στις 28 Νοεμβρίου του ίδιου έτους τραυματίστηκε σοβαρά με πρόβλημα στο νεφρό, σπασμένο άκρο στο στέρνο και μια άλλη ανωμαλία. Μετά από τρεις - τέσσερις μήνες επέστρεψε υγιείς και ξεκίνησε νέες κόντρες. Στις 20 Ιουλίου του 2008, έγινε για πρώτη φορά Πρωταθλήτρια Γυναικών και κράτησε τον τίτλο ως τα τέλη της χρονιάς. 

### Συμμαχία με Λέιλα
Μετά από αρκετές μικρές κόντρες που είχε, τον Οκτώβριο του 2009, συμμάχησε με την Λέιλα και η ομάδα τους ονομάστηκε **Λέι-Κουλ** συνδυασμός από τα ονόματά τους. Για μια περίοδο είχαν μάνατζερ την Βίκι Γκερέρο, ενώ κατέκτησαν τον Γυναικείο τίτλο συνολικά 3 φορές και τον κατείχαν μαζί, ενώ τον ενοποίησαν με το Αυθεντικό Πρωτάθλημα Γυναικών. Από τον Απρίλιο του 2011 δημιουργήθηκε ένταση ανάμεσά τους και οδηγήθηκε σε μεταξύ τους αγώνα, όπου η ΜακΚουλ ηττήθηκε και ανακοίνωσε πως αποχωρεί από το WWE. 

Στην προσωπική της ζωή, η Μισέλ ΜακΚουλ από το 2001 έως το 2006 είχε σχέση με τον Τζίμι Αλεξάντερ. Aπό το 2007 έχει σχέση με τον Μαρκ Καλαγουέι γνωστό και ως Αντερτέικερ με τον οποίο παντρεύτηκαν στις 26 Ιουνίου του 2010. 

Τον Αύγουστο του 2012 ήρθε στον κόσμο το πρώτο της παιδί με τον Μάρκ Καλαγουέι (4ο δικό του) . 

## Παραπομπές


## Πηγές
* Προφίλ στο WWE.com
* Προφίλ στο IMDb.com

## Εξωτερικοί σύνδεσμοι
* 

Κατηγορία:Επαγγελματίες παλαιστές
Μάικ Ροτόντα

Ο **Λόρενς Μίκαελ "Μάικ" Ροτόντα** (γεννημένος στις 30 Μαρτίου, 1958) είναι ένας Αμερικανός πρώην επαγγελματίας παλαιστής, γνωστότερος και ως **Ίργουιν Σάιστερ**. Αυτή την περίοδο έχει συμβόλαιο με το WWE για το οποίο εκτελεί χρέη ανιχνευτή ταλέντων, ενώ πραγματοποιεί σποραδικές εμφανίσεις στα τηλεοπτικά προγράμματα της εταιρείας.

## Καριέρα
### Εταιρείες
Ξεκίνησε την καριέρα του το 1984 από το τότε WWE, το World Wrestling Federation. Με αρκετά διαστήματα αποχής, έμεινε εκεί έως το 1995. Η αποχή του ήταν για λίγους μήνες το 1986 που εμφανιζόταν για λίγο στο American Wrestling Association και για τριάμισι χρόνια την περίοδο 1987-1991 που μεταγράφηκε στο National Wrestling Alliance. Από το 1995 ως το 2000, εμφανιζόταν για το World Championship Wrestling, ενώ από το 1997 έως και το 2003, εμφανιζόταν και στην Ιαπωνία για το New Japan Pro Wrestling και αργότερα για το All Japan Pro Wrestling. Το 2004 ανακοίνωσε την αποχώρησή του από την ενεργό δράση, ενώ το 2006, προσλήφθηκε από το WWE ως ανιχνευτής ταλέντων, θέση που έχει έως σήμερα.

### Διακρίσεις
Στην καριέρα του που διήρκεσε 20 έτη, κατέκτησε συνολικά 19 τίτλους, οι 10 από τους οποίους ήταν ομαδικοί, και υπόλοιποι ατομικοί, ενώ κανένας δεν ήταν παγκόσμιος. Δημιούργησε μια θρυλική ομάδα με τον Τεντ Ντιμπιάσι, με τον οποίο κατέκτησε τρεις φορές το Παγκόσμιο Πρωτάθλημα ομάδων.

## Πηγές
* Προφίλ στο OWoW.com
* Προφίλ στο WWE.com

Κατηγορία:Επαγγελματίες παλαιστές
Εξάντας (ντοκιμαντέρ)

Ο ***Εξάντας*** είναι μια ελληνική σειρά ντοκιμαντέρ δημιουργημένη από τον Γιώργο Αυγερόπουλο που προβαλλόταν στον Alpha TV από το 2000 έως το 2003 και στη συνέχεια στη ΝΕΤ από το 2003 μέχρι και το κλείσιμό της τον Ιούνιο του 2013. Συνεχίζει να παράγει ντοκιμαντέρ και να τα προσφέρει διαδικτυακά, καθώς και αρκετά ντοκιμαντέρ προβάλλονται σε δημόσια ή ιδιωτικά κανάλια της Ευρώπης, της Βόρειας Αμερικής και της Μέσης Ανατολής. Έχει καταφέρει και έχει αποσπάσει δεκάδες διεθνή βραβεία σε φεστιβάλ ενώ στην Ελλάδα έχει πάρει 7 φορές τον τίτλο της καλύτερης ελληνικής σειράς ντοκιμαντέρ.

Η μουσική η οποία εμπλουτίζει αρκετά ντοκιμαντέρ είναι πρωτότυπη, γραμμένη για κάθε επεισόδιο.

## Βασικοί συντελεστές
* Γιώργος Αυγερόπουλος
* Αναστασία Σκουμπρή
*Αποστόλης Καπαρουδάκης
* Μανώλης Φυλακτίδης
* Αλέξης Μπαρζός
* Γιάννης Αυγερόπουλος
* Γιάννης Παξεβάνης

## Κατάλογος

### 2004–2005
* Σκλάβοι (ντοκιμαντέρ)
* Στρατιώτες των λόφων (ντοκιμαντέρ)
* Η πόλη των νεκρών γυναικών (ντοκιμαντέρ)
* Η κραυγή (ντοκιμαντέρ)
* Η επιστροφή του κόνδορα (ντοκιμαντέρ)
* Βουσμάνοι (ντοκιμαντέρ)
* Λιβύη (ντοκιμαντέρ)
* Κούβα - 45 χρόνια επανάστασης (ντοκιμαντέρ)

### 2005–2006
* Το χαμόγελο της Try On (ντοκιμαντέρ)
* Ο κύριος πρόεδρος (ντοκιμαντέρ)
* Σαουδική Αραβία - Κάτω από το πέπλο (ντοκιμαντέρ)
* Παρίσι 2005 (ντοκιμαντέρ)
* Οι Ανέγγιχτοι (ντοκιμαντέρ)
* Πόλεμος Α.Ε. (ντοκιμαντέρ)

### 2006–2007
* Οι σάρκες του Σίβα (ντοκιμαντέρ)
* Ταλιμπάν ΙΙ, η αναγέννηση (ντοκιμαντέρ)
* Θεός για μια μέρα (ντοκιμαντέρ)
* Οι μούσες της Χουτσιταν (ντοκιμαντέρ)
* Οι επαναστάτες της Οαχάκα (ντοκιμαντέρ)
* Καλοκαιρινή βροχή (ντοκιμαντέρ)
* Δέλτα - Οι βρώμικες δουλειές του πετρελαίου (ντοκιμαντέρ)

### 2007–2008
* Η αγέλη των λευκών λύκων (ντοκιμαντέρ)
* Ο εφιάλτης των δανείων (ντοκιμαντέρ)
* Τα παιδιά ενός βιασμού (ντοκιμαντέρ)
* Αναμέτρηση στη στέγη του κόσμου (ντοκιμαντέρ)
* 49 λέξεις για το χιόνι (ντοκιμαντέρ)
* Ψηφιακά νεκροταφεία (ντοκιμαντέρ)

### 2008–2009
* Welcome to Tijuana (ντοκιμαντέρ)
* Το μυστικό της αυγής (ντοκιμαντέρ)
* Ζέρου ζέρου - Τα φαντάσματα (ντοκιμαντέρ)
* Θάνατος στη γη των Φούρ (ντοκιμαντέρ)
* Πεθαίνοντας στην αφθονία (ντοκιμαντέρ)
* Το αίμα του Κουαν Κουαν (ντοκιμαντέρ)

### 2009–2010
* Το πολύτιμο κύτταρο (ντοκιμαντέρ)
* Άρωμα μιας άλλης εποχής (ντοκιμαντέρ)
* Όταν βυθίζεται ο κόσμος (ντοκιμαντέρ)
* Πωλείται ζωή (ντοκιμαντέρ)
* Ο τελευταίος λευκός (ντοκιμαντέρ)

### 2010–2011
* Κλέβοντας απ'τους φτωχούς (ντοκιμαντέρ)
* Ο υπάκουος τίγρης (ντοκιμαντέρ)
* Το πείραμα της Αργεντινής (ντοκιμαντέρ)
* Χωρίς πατρίδα καμιά (ντοκιμαντέρ)
* Υπέροχη μακροοικονομία (ντοκιμαντέρ)
* Πουλώντας αέρα (ντοκιμαντέρ)

### 2011–2012
* Μέρες Οργής (ντοκιμαντέρ)
* Φιλανθρωπία, διπλωματία και business (ντοκιμαντέρ)
* Μαθήματα από τους Βίκινγκς (ντοκιμαντέρ)
* Το άγγιγμα του Μίδα (ντοκιμαντέρ)
* 29 μέρες (ντοκιμαντέρ)

## Βραβεία & Διακρίσεις
Έχουν τιμηθεί 10 ντοκιμαντέρ της σειράς με 32 διεθνείς διακρίσεις συνολικά σε φεστιβάλ ντοκιμαντέρ και κινηματογράφου, που διοργανώθηκαν σε διάφορες χώρες του κόσμου.

## Παραπομπές


## Εξωτερικοί σύνδεσμοι
* 
* 

Κατηγορία:Ελληνικά ντοκιμαντέρ
Κέλι Κέλι

Η **Μπάρμπαρα Τζιν Πλανκ** (*Barbara Jean Blank*, 15 Ιανουαρίου 1987) είναι Αμερικανίδα που εργάζεται ως μοντέλο και παλαιότερα ως επαγγελματίας παλαιστής. Έγινε γνωστή με το ψευδώνυμο "Κέλι Κέλι" όταν βρισκόταν στην εταιρεία πάλης.

## Πρώτα χρόνια
Η Πλανκ άρχισε από μικρή ηλικία, να ασχολείται με τη γυμναστική και αργότερα έγινε μαζορέτα. Έπειτα προσπάθησε να γίνει δημοσιογράφος της τηλεόρασης, όμως δεν τα κατάφερε. Πριν γίνει παλαιστής, δούλεψε και ως μοντέλο.

## Καριέρα στην πάλη
### Πρώτα Χρόνια
Παρόλο που δεν είχε σχέση με το άθλημα, οι υπεύθυνοι του WWE, την κάλεσαν για να δοκιμαστεί στη πάλη. Τον Μάιο του 2006, η Πλανκ υπέγραψε συμβόλαιο με την εταιρεία πάλης, σε ηλικία δεκαεννιά ετών. Σύντομα, στάλθηκε στη τότε θυγατρική εταιρεία του WWE, το Ohio Valley Wrestling, για να εκπαιδευτεί.

Στις 13 Ιουνίου εμφανίστηκε στο ECW, με το ψευδώνυμο "Κέλι Κέλι". Είχε το ρόλο της χορεύτριας, μέχρι που έδωσε τον πρώτο της αγώνα τον Αύγουστο. Μαζί με τις Λέιλα και Μπρουκ, σχημάτισαν την ομάδα *Extreme Exposé* και άρχισε να συμμετέχει σε σενάρια της εταιρείας, αρχίζοντας με ένα φλερτ με τον Σι Εμ Πανκ.

### Αναγνώριση & Επιτυχίες
Τον Ιούλιο του 2008, η Κέλι Κέλι μεταγράφηκε στη κορυφαία εκπομπή του WWE, το WWE Raw. Σύντομα εμφανίστηκε στα πρώτα της σόου Πληρωμής ανά προβολή και τον Μάιο του 2009 διεκδίκησε το Γυναικείο Πρωτάθλημα WWE, χωρίς επιτυχία. Την επόμενη χρονιά, μεταφέρθηκε στο WWE SmackDown και σύντομα άρχισε κόντρα με τις Λέιλα & Μισέλ ΜακΚουλ, γνωστές με το όνομα "Λέι-Κουλ". Αργότερα, η Κέλι ήταν δασκάλα στη τρίτη σεζόν του NXT. 

Τον Ιούνιο του 2011, για πρώτη φορά έγινε Πρωταθλήτρια Γυναικών, κρατώντας το τίτλο για τέσσερις μήνες. Το 2012, άρχισε κόντρα με τις Μπεθ Φίνιξ και Ιβ Τόρες, νικώντας την ομάδα τους στην WrestleMania 28, με σύμμαχο την Ελληνο-Αμερικανίδα Μαρία Μενούνος. Τον Ιούνιο της δόθηκε η ευκαιρία να μείνει εκτός ρινγκ για ένα διάστημα, ώστε να ξεκουραστεί. Αφού έδωσε έναν αγώνα τον Αύγουστο, αποδεσμεύτηκε από το WWE στις 29 Σεπτεμβρίου 2012.

### Τελειωτικές Κινήσεις

*K2 (Leg drop bulldog)
*Roll-up

### Χαρακτηριστικές Κινήσεις

*Diving crossbody
*Kelly Killer (Handspring back elbow smash)
*Hanging figure four necklock
*Hurricanrana
*One-handed bulldog
*Sitout facebuster
*Stink face
*Corner foot choke
*Tilt-a-whirl headscissors takedown
*Thesz press που ακολουθείται απο μπουνιές
*Boston Crab

## Τίτλοι & Κατορθώματα
*Γυναικείο Πρωτάθλημα WWE (1 φορά)
*Βραβείο Σλάμι (2011)

## Πηγές
* Προσωπική ιστοσελίδα
* Προφίλ στο Slam.Canoe

## Παραπομπές


Κατηγορία:Αμερικανίδες
Κατηγορία:Επαγγελματίες παλαιστές
Catastroika

Ως ***Catastroika*** εννοείται ντοκιμαντέρ του 2012 των Κατερίνας Κιτίδη και Άρη Χατζηστεφάνου. Όπως αναφέρουν οι δημιουργοί στις αρχές του 1989 ο Γάλλος ακαδημαϊκός Ζακ Ρουπνίκ έγραψε μια έκθεση για την πορεία των οικονομικών μεταρρυθμίσεων στη Σοβιετική Ένωση του Μιχαήλ Γκορμπατσόφ. Και ο όρος που σκαρφίστηκε ήταν *Καταστρόικα*.

Το ντοκιμαντέρ διανεμήθηκε υπό την άδεια Creative Commons BY-SA 3.0 license από τις 26 Απριλίου 2012, και οι παραγωγοί αναφέρεται ότι δεν ενδιαφέρονται για οποιουδήποτε είδους εμπορική εκμετάλλευση του εγχειρήματος. Το ντοκιμαντέρ είναι διαθέσιμο στην Ελληνική και Αγγλική και με υπότιτλους σε γαλλικά, γερμανικά και ισπανικά.

Στο ντοκιμαντέρ ο Σλάβοϊ Ζίζεκ, η Ναόμι Κλάιν, ο Λούις Σεπούλβεδα, ο Κεν Λόουτς και ο Γκρεγκ Πάλαστ μιλούν για την πολιτική του μνημονίου, την ελληνική κυβέρνηση, αλλά και την επίθεση εναντίον της Δημοκρατίας στην Ευρώπη μετά το ξέσπασμα της οικονομικής κρίσης. Ακαδημαϊκοί όπως ο Ντάνι Ρόντρικ, ο Άλεξ Καλίνικος, ο Μπεν Φάιν, ο Κώστας Δουζίνας, ο Ντιν Μπέικερ, ο Γιώργος Κατρούγκαλος και ο Σπύρος Μαρκέτος περιγράφουν άγνωστες πτυχές των ιδιωτικοποιήσεων στην Ελλάδα και στο εξωτερικό.

## Συντελεστές

Σενάριο/Σκηνοθεσία: Αρης Χατζηστεφάνου, Κατερίνα Κιτίδη

Επιστημονική επιμέλεια: Λεωνίδας Βατικιώτης

Υπεύθυνος παραγωγής: Θάνος Τσάντας

Μοντάζ: Αρης Τριανταφύλλου

Μουσική: Active Member, Ερμής Γεωργιάδης

Συντελεστές: Ιουλία Κιλέρη, Μαργαρίτα Τσώμου, Βάγια Πάντου, Χρήστος Τσικνιάς, Γρανέτα Καρατζά, Κώστας Εφήμερος

## Κριτική

## Παραπομπές


## Εξωτερικοί σύνδεσμοι
*Επίσημη Ιστοσελίδα του Catastroika
*CATASTROIKA (ΟΛΟΚΛΗΡΟ ΤΟ ΝΤΟΚΙΜΑΝΤΕΡ)

Κατηγορία:Ελληνικά ντοκιμαντέρ
Γεώργιος Περήφανος

Ο **Γεώργιος (Τζόλας) Περήφανος** ή Περηφανόπουλος ήταν σημαντικός Έλληνας Μακεδονομάχος οπλαρχηγός από την Αλεξάνδρεια Ημαθίας.
## Βιογραφικά στοιχεία
Ο Γεώργιος ή Τζόλας Περήφανος γεννήθηκε στα μέσα του 19ου αιώνα στο Γηδά (Αλεξάνδρεια) Ημαθίας. Στις αρχές του 20ού αιώνα σχημάτισε ένοπλο σώμα από Μακεδόνες και έδρασε στο βάλτο των Γιαννιτσών, προκειμένου να προστατέψει τους Έλληνες ψαράδες και να ανακόψει την τρομοκρατική δράση των Βούλγαρων κομιτατζήδων που δρούσαν εκεί. Ηταν ο πρώτος Έλληνας οπλαρχηγός που αντιμετώπισε τους Βούλγαρους στη λίμνη των Γιαννιτσών. Το 1903 συνεργάστηκε με τον συντοπίτη του, οπλαρχηγό Θεοχάρη Κούγκα. Το 1904 ενέταξε στις οδηγίες του και τα σώματα των Γεώργιου (Γκόνου) Γιώτα και Παντελή Παπαϊωάννου (Νικοτσάρα). Η συμβολή του στην περιοχή, στον αγώνα κατά τον Βουλγαρικών ενόπλων σωμάτων υπήρξε σημαντική καθ' όλη τη διάρκεια του Μακεδονικού Αγώνα. Συνεργάστηκε επίσης με τους αξιωματικούς του Ελληνικού στρατού Κ. Μπουκουβάλα και Ι. Δεμέστιχα που κατέφτασαν προς υποστήριξη στην περιοχή.  
## Παραπομπές


Κατηγορία:Μακεδονομάχοι
Τσοπανάκος

Ο **Τσοπανάκος**, ως τίτλος ή ως παρωνύμιο, μπορεί να αναφέρεται αντίστοιχα στα παρακάτω λήμματα:

* Τσομπανάκος ήμουνα, Δημώδες άσμα, του οποίου ο σκοπός χρησίμευσε ως βάση για το ομώνυμο σήμα της κρατικής ραδιοφωνίας και τηλεόρασης της Ελλάδας.
* Παναγιώτης Κάλας (1789-1825), Έλληνας αγωνιστής της Ελληνικής Επανάστασης του 1821 και λαϊκός στιχοπλόκος.
Ιωάννης Βλαδισλάβος

Ο **Ιωάννης Βλαδισλάβος** (Εκκλησιαστική σλαβονική: *Їѡаннъ Владиславъ*, Βουλγαρικά: *Иван/Йоан Владислав*, πέθανε το 1018), ήταν τσάρος της Πρώτης Βουλγαρικής Αυτοκρατορίας την περίοδο 1015-1018. Το ακριβές έτος γέννησής του παραμένει άγνωστο, γεννήθηκε τουλάχιστον δέκα χρόνια πριν από το 987, πιθανότατα όμως όχι πολύ νωρίτερα από αυτό. Ο Ιωάννης Βλαδισλάβος ήταν γιος του Ααρών, αδελφού του αυτοκράτορα Σαμουήλ Β΄ (997–1014) της δυναστείας των Κομητόπουλων. Σκοτώθηκε το 1018 στο Δυρράχιο, κατά τη διάρκεια μιας μάχης, πολιορκώντας την πόλη. 

Το 987, ο Ααρών, η μητέρα του, ο αδερφός του Μιχαήλ και η αδερφή του Αγάθη σφαγιάστηκαν από τον Σαμουήλ, αδερφό του Ααρών και Τσάρο της Βουλγαρίας, ο Ιβάν όμως σώθηκε από τον γιό του Σαμουήλ, Γαβριήλ Ρωμανό, ο οποίος τον φρόντισε μαζί με τη γυναίκα του. Ξανά αναφέρεται στη Μάχη του Κλειδίου όπου διοικεί το δεξιό μέρος του βουλγάρικου στρατού. Το 1015, ο Σαμουήλ πεθαίνει όταν βλέπει τους 15.000 αιχμάλωτους Βούλγαρους που στάλθηκαν από τον Βασίλειο Β΄ Βουλγαροκτόνο. Αναλαμβάνει ο γιος του Σαμουήλ , Γαβριήλ Ρωμανός, ο οποίος προσπαθεί να κάνει διαπραγμάτευση με τον Βασίλειο Β΄ Βουλγαροκτόνο, αλλά δολοφονείται μαζί με την γυναίκα του στο φρούριο του Πετρίσκου. 

## Παραπομπές


Κατηγορία:Τσάροι της Βουλγαρίας
Κατηγορία:Οίκος Κομητόπουλων
Ραούλ Μεϊρέλες

Ο **Ραούλ Μεϊρέλες** (πορτογαλικά: *Raul José Trindade Meireles*, 17 Μαρτίου 1983) είναι Πορτογάλος διεθνής ποδοσφαιριστής.

Αγωνίστηκε, μεταξύ άλλων, και στη Φενερμπαχτσέ καθώς και στην Εθνική Πορτογαλίας.

Κατηγορία:Πορτογάλοι ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Τσέλσι ΦΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2010
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές ΚΝ Άβες
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Μποαβίστα
Κατηγορία:Ποδοσφαιριστές ολυμπιακής ομάδας Πορτογαλίας
Κατηγορία:Ποδοσφαιριστές Σεγκούντα Λίγκα
Κατηγορία:Πορτογάλοι ποδοσφαιριστές στο εξωτερικό
Καμβύσης Β΄ της Περσίας

Ο **Καμβύσης Β΄** (558 π.Χ. - 522 π.Χ.) ήταν βασιλιάς της Περσίας από τη δυναστεία των Αχαιμενιδών, από το 530 έως το 522 π.χ. γιος του Κύρου Β΄ και της Σισυγάμβριδος . Το 530 όταν ανέβηκε στον θρόνο μετά τον θάνατο του πατέρα του Κύρου Β΄ ενάντια στους Μασσαγέτες Σκύθες (περιοχή Αζοφικής) . Τον ίδιο χρόνο δολοφόνησε τον αδελφό του Σμέρδι. Το 525 τερμάτισε την ανεξαρτησία των Αιγυπτίων, σφάζοντας ιερείς και 30.000 απλού λαού. Το 524 ο στρατός του συνεθλίβη από τους Αιθίοπες. Το 523 εμφανίστηκε ένας ψευτο-Σμέρδις που δημιούργησε επανάσταση, όμως το 522 όταν ο στρατός του Καμβύση και του Σμέρδι ήταν έτοιμοι να πολεμήσουν ο Καμβύσης Β´ πέθανε μυστηριωδώς.

Κατηγορία:Πέρσες βασιλείς
Κατηγορία:Δυναστεία των Αχαιμενιδών
Κατηγορία:Φαραώ της 27ης Αιγυπτιακής Δυναστείας
Μπράιαν Τζέραρντ Τζέιμς

Ο **Μπράιαν Τζέραρντ Τζέιμς** (γεννημένος στις 20 Μαΐου 1969) είναι ένας Αμερικανός επαγγελματίας παλαιστής. Εργάζεται για την εταιρεία WWE, ως περιστασιακός παλαιστής, ανιχνευτής ταλέντων και παραγωγός. Είναι περισσότερο γνωστός ως **"Ρόουντ Ντογκ" Τζέσε Τζέιμς"** ή απλά Ρόουντ Ντογκ.

## Καριέρα
### Τα πρώτα βήματα
Η ενασχόλησή του με το κατς ξεκίνησε το 1992 όταν προπονήθηκε στα μυστικά της και έκανε το ντεμπούτο του. Αγωνίστηκε για πολλές ανεξάρτητες διοργανώσεις που διεξήγαγαν μικρές εταιρείες, ενώ είχε και σποραδικά περάσματα από το Smoky Mountain Wrestling, ως τα τέλη του 1994 που υπέγραψε με το World Wrestling Entertainment.

### WWE
Τα πρώτα δύο χρόνια του στο WWE, δεν είχε ιδιαίτερη επιτυχία και περίμενε απλά την ώθηση, έχοντας αφήσει καλές εντυπώσεις με τις εμφανίσεις του. Το 1996 δημιουργεί ομάδα με τον Μπίλι Γκαν, με το όνομα "New Age Outlaws". Μαζί κατέκτησαν πέντε φορές το Παγκόσμιο Πρωτάθλημα ομάδων, ενώ από μια φορά στην συμμαχία τους, κατέκτησαν το Σκληροπυρηνικό Πρωτάθλημα, ενώ ο Ρόουντ Ντογκ κατέκτησε μια φορά και το Διηπειρωτικό Πρωτάθλημα WWE. Οι δύο τους εισχώρησαν στην ομάδα D-Generation X, η οποία διαλύθηκε το 2000, ενώ ο Τζέιμς έγινε για λίγο ομάδα και με τον Εξ Πακ. Το 2001 τελείωσε η συνεργασία του με το WWE.

### TNA
Το 2002, συμφώνησε με το Total Nonstop Action Wrestling και αφού τελείωσε τις υποχρεώσεις του με άλλες μικρότερες εταιρείες, ξεκίνησε εμφανίσεις με το πραγματικό του όνομα "Μ.Τ. Τζέιμς". Εκεί συμμάχησε με τους Κόναν και Ρον Κίλινγκς και κατέκτησαν τους Ομαδικούς τίτλους NWA, που κατείχε το TNA, το 2003. Από τότε έως και το 2009, αναλώθηκε σε μικρά σενάρια και κόντρες, ενώ την τελευταία χρονιά είχε σποραδικές εμφανίσεις. Το συμβόλαιό του έληξε το 2009.

### Άλλες εταιρείες και WWE
Από το 2009 έως και το 2011, ο Τζέιμς έδωσε αγώνες για αρκετές εταιρείες μικρότερης εμβέλειας στην Αμερική. Το 2011, επέστρεψε στο WWE, όχι ως παλαιστής, αλλά ως ατζέντης και παραγωγός. Ο Ρόουντ Ντογκ παρουσιάζει μια διαδικτυακή εκπομπή μαζί με τον Τζος Μάθιους (δημοσιογράφος του WWE) από τις αρχές του 2012. Επίσης στο 1000ό επεισόδιο του Raw μαζί με τον Μπίλι Γκαν και τον Σιν Γουάλτμαν, επανασυνδέθηκαν με τους D-X. Το 2014 κατέκτησε το Ομαδικό Πρωτάθλημα WWE μαζί με τον Μπίλι Γκαν.

## Πηγές
* Προφίλ στο owow.com
* Προφίλ στο IMDb.com
* Προφίλ στο WWE.com

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Ο Ξαναπές

Ο δίσκος *ο Ξαναπές* του Νικόλα Άσιμου κυκλοφόρησε το Νοέμβρη του 1982, σε ενορχήστρωση του Θανάση Μπίκου και παραγωγή του Ηλία Μπενέτου. Συμμετείχαν η Χάρις Αλεξίου, ο Βασίλης Παπακωνσταντίνου και η Αθηναϊκή Κομπανία σε ένα τραγούδι («Σεισμός»), το όνομα της οποίας δεν γράφτηκε στο εξώφυλλο, διότι θεωρήθηκε πολύ «εμπορική».

# **Άμα σε λέγαν Βάσω** (Νικόλας Άσιμος-Χάρις Αλεξίου)
# **Πιάστηκα σκοινί κορδόνι** (Βασίλης Παπακωνσταντίνου)
# **Βαρέθηκα **(Νικόλας Άσιμος)
# **Σχιζοφρενοβλαβίωση** (Νικόλας Άσιμος)
#** Της Επανάστασης **(Νικόλας Άσιμος - Βασίλης Παπακωνσταντίνου)
# **Ένας Απάτσι στα pubs** (Νικόλας Άσιμος)
# **Κάνε μου μπα** (Νικόλας Άσιμος)
# **Το παπάκι** (Χάρις Αλεξίου - Νικόλας Άσιμος)
# **Θα το δείξει κι ο καιρός** (Νικόλας Άσιμος)
#**Σεισμός** (Νικόλας Άσιμος)

## Παραπομπές

Κατηγορία:Ελληνική δισκογραφία
Μπίλι Κίντμαν

Ο **Πίτερ Άλαν Γκράνερ, Jr.** (γεννημένος στις 11 Μαΐου 1974) είναι ένας Αμερικανός επαγγελματίας παλαιστής, εκπαιδευτής παλαιστών και παραγωγός επαγγελματικής πάλης, περισσότερο γνωστός με το ψευδώνυμο **Μπίλι Κίντμαν**. Αυτή την περίοδο είναι εκπαιδευτής και παραγωγός στην εταιρεία πάλης WWE.

## Καριέρα
### Τα πρώτα βήματα
Tο 1994, ξεκίνησε την ενασχόλησή του με το κατς, όταν εκπαιδεύτηκε από τον Άφα Ανοάι τον πρεσβύτερο μέλος της ομάδας των "Άγριων Σαμόανς". Έως και το 1996 εμφανίστηκε σε διάφορες μικρές εταιρείες επαγγελματικής πάλης σε όλες τις Πολιτείες της Αμερικής.

### [[World Championship Wrestling]]
Το 1996 συμφώνησε με το World Championship Wrestling, τότε η νούμερο ένα εταιρεία, αφού είχε ξεπεράσει σε τηλεθεάσεις και το WWF. Εκεί κατέκτησε τρεις φορές το Πρωτάθλημα Ευκίνητων Παλαιστών και τρεις φορές Ομαδικούς τίτλους, δύο με τον Ρέι Μιστέριο και μια με τον Κόναν.

### [[World Wrestling Entertainment]]
Με το κλείσιμο της εταιρείας το 2001, συνέχισε στον νέο ιδιοκτήτη της, την εταιρεία WWE. Εκεί κατέκτησε άλλες τέσσερις φορές το Πρωτάθλημα Ευκίνητων Παλαιστών και μια φορά το Ομαδικό Πρωτάθλημα WWE με τον Πολ Λόντον. Τον Ιούλιο του 2005 αποδεσμεύτηκε από το WWE και συνέχισε στην ανεξάρτητη σκηνή, έως το 2010 που επέστρεψε σε ρόλο παραγωγού και εκπαιδευτή.

## Πηγές
* Προφίλ στο OWoW.com
* Προφίλ στο WWE.com

Κατηγορία:Επαγγελματίες παλαιστές
Όουεν Χαρτ

Ο **Όουεν Τζέιμς Χαρτ** (*Owen James Hart*, 7 Μαΐου 1965 – 23 Μαΐου 1999) ήταν Καναδός παλαιστής. Ήταν γιος του παλαιστή Στου Χαρτ και αδερφός του Μπρετ Χαρτ. Ο Όουεν σκοτώθηκε μετά από δυστύχημα σε ζωντανό τηλεοπτικό πρόγραμμα του WWF. 

## Καριέρα
### Τα πρώτα χρόνια
Ο Όουεν ξεκίνησε την ενασχόλησή του με το κατς το 1986, όταν εκπαιδευόταν με τον πατέρα του και τα αδέρφια του. Για δύο χρόνια αγωνίστηκε σε πάρα πολλές μικρές εταιρείες πάλης, ενώ πέρασε και από το New Japan Pro Wrestling της Ιαπωνίας. Είχε ένα μικρό πέρασμα από το World Wrestling Federation το 1989 και από το World Championship Wrestling το 1991. Μέχρι εκείνη την χρονιά, δεν σταμάτησε να παλεύει και για ανεξάρτητες εταιρείες σε όλη την Αμερική, ενώ στα πέντε αυτά χρόνια, κατέκτησε και έξι μικρούς τίτλους.

### Καθιέρωση στο WWF
Από το 1991, αγωνιζόταν αποκλειστικά για το WWF, όταν και υπέγραψε συμβόλαιο. Στην πορεία του εκεί, συμμάχησε με πάρα πολλούς παλαιστές και είχε σημαντικές κόντρες. Ομάδα έγινε με τους Γιοκοζούνα, Τζεφ Τζάρετ, Μπρετ Χαρτ, Μπρίτις Μπούλντογκ, ενώ συμμετείχε και στην ομάδα από πολλούς παλαιστές, με τον τίτλο **"Nation of Domination"**. Στην καριέρα του εκεί, κατέκτησε συνολικά 7 τίτλους. Τέσσερις φορές κατέκτησε το Παγκόσμιο Πρωτάθλημα ομάδων (2 με τον Γιοκοζούνα, 1 με τον Τζεφ Τζάρετ και 1 με τον Μπρίτις Μπούλντογκ), δύο φορές το Διηπειρωτικό Πρωτάθλημα WWE και μια φορά το Ευρωπαϊκό Πρωτάθλημα. Επίσης, ήταν ο νικητής του τουρνουά King of the Ring το 1994.

### Θάνατος και υστεροφημία
Στις 23 Μαΐου 1999, στην διάρκεια ενός τηλεοπτικού προγράμματος Πληρωμής ανά προβολή του WWF, ήταν σχεδιασμένο ο Χαρτ να κάνει εντυπωσιακή την είσοδό του, πάνω σε έναν γερανό, ώστε να προσγειωθεί μέσα στο ρινγκ. Κάτι όμως πήγε στραβά, και ο γερανός τον "άφησε" αδέξια να προσγειωθεί στην γωνία του ρινγκ, με το στήθος. Αρχικά οι θεατές νόμισαν πως ήταν σενάριο, αλλά έγινε κατανοητό πως επρόκειτο για δυστύχημα. Πέθανε σε ηλικία, μόλις **34 ετών**. Η σύζυγος του, μετά το τραγικό συμβάν αξίωσε αποζημίωση 25 εκατ. δολαρίων, με τα οποία δημιούργησε ένα ίδρυμα με το όνομα του: **"Ίδρυμα Όουεν Χαρτ"** (The Owen Hart Foundation). 

Οι ικανότητες του Όουεν Χαρτ εντός ρινγκ, εκτιμήθηκαν από πολλούς. Μετά τον χαμό του, ακολούθησαν αφιερώματα από το WWF, ειδικά προγράμματα, DVD και άλλα, ενώ όλοι όσοι τον έζησαν ως επαγγελματία, μιλούν ακόμα και σήμερα, πως χάθηκε νωρίς, ίσως ο καλύτερος παλαιστής όλων των εποχών. 

## Παραπομπές


## Πηγές
* Αφιέρωμα απο το Lord of Rings
* Προφίλ στο OWoW.com
* Προφίλ στο Internet Wrestling Database
* Προφίλ στο IMDb.com

Κατηγορία:Επαγγελματίες παλαιστές
Pussy Riot

thumb|right|300px|Οι ''Pussy Riot''.
Η **Pussy Riot** είναι ρωσική φεμινιστική πανκ-ροκ μπάντα και ακτιβιστική ομάδα διαμαρτυρίας. Συγκροτήθηκε τον Αύγουστο του 2011. Αποτελείται από 12-15 γυναίκες, από 20 έως 33 ετών, οι οποίες φορούν κουκούλες με έντονα χρώματα.

Θέματα των αυτοσχέδιων προκλητικών εμφανίσεων τους είναι: η γυναικεία χειραφέτηση, τα δικαιώματα των ομοφυλοφίλων, η εναντίωση τους με τον Βλαντίμιρ Πούτιν (τον οποίο θεωρούν δικτάτορα) και με τις σχέσεις που έχει αναπτύξει με την ηγεσία της Ρώσικης Ορθόδοξης Εκκλησίας.Στις 21 Φεβρουαρίου 2012, ως μέρος μιας εκστρατείας κατά του Πούτιν, στις εκλογές έκαναν μία προκλητική εμφάνιση στον Καθεδρικό Ναό του *Σωτήρα Χριστού* της ρωσικής ορθόδοξης εκκλησίας στη Μόσχα. Στη συνέχεια, το Μάρτιο του 2012, τρεις από τις γυναίκες του συγκροτήματος συνελήφθησαν και κατηγορήθηκαν για χουλιγκανισμό. Η δίκη τους ξεκίνησε στα τέλη Ιουλίου του ίδιου έτους. Οι τρεις κατηγορούμενες έχουν αποκτήσει αρκετή δημοτικότητα στο εξωτερικό, λόγω της κακής μεταχείρισής τους, ενώ βρίσκονταν υπό κράτηση. Μουσικοί από την Αγγλία απέστειλαν μήνυμα συμπαράστασης στα μέλη της μπάντας, καθώς ήταν πιθανό να καταδικαστούν σε επτά χρόνια φυλάκιση. Η Διεθνής Αμνηστία στις ΗΠΑ οργάνωσε καμπάνια υποστήριξης .

Τη συμπαράστασή τους στα μέλη της μπάντας ανακοίνωσαν κορυφαίοι καλλιτέχνες της μουσικής σκηνής, όπως οι Beastie Boys, οι Genesis, οι Red Hot Chili Peppers, οι Rise Against, ο Πωλ ΜακΚάρτνεϋ, η Κόρτνεϊ Λαβ, η Μαντόννα, η Μπιορκ, ο Μαρκ Νόπφλερ, η Γιόκο Όνο, η Πάτι Σμιθ, ο Στινγκ και ο Πιτ Τάουνσεντ., ενώ η Γαλλίδα τραγουδίστρια Μιρέιγ Ματιέ τις χαρακτήρισε «ιερόσυλες».

Στις 10 Οκτωβρίου του 2012, το δικαστήριο της Μόσχας που εκδίκασε την έφεση των Pussy Riot, αποφάσισε να αποφυλακίσει το ένα από τα τρία μέλη της μπάντας, με ποινή δύο έτη φυλάκισης με αναστολή και την ποινή φυλάκισης δύο ετών στα άλλα δύο μέλη, για "χουλιγκανισμό υποκινούμενο από θρησκευτικό μίσος".

Έχοντας εκτίσει 21 μήνες της ποινής τους και μετά τη χορήγηση αμνηστίας που εγκρίθηκε από τη Δούμα, αμφότερες οι Τολοκονίκοβα και Αλιόχινα αποφυλακίστηκαν στις 23 Δεκεμβρίου 2013. «Το πιο δύσκολο στη φυλακή είναι να βλέπεις πως καταρρακώνουν την αξιοπρέπεια των ανθρώπων», δήλωσε η Alyokhina.

## Παραπομπές


Κατηγορία:Ρωσικά μουσικά συγκροτήματα
Κατηγορία:Φεμινισμός στη Ρωσία
Κατηγορία:Ακτιβιστές δικαιωμάτων ΛΟΑΤ
Μαγνητικός Βόρειος Πόλος

thumb|Η θέση του βόρειου μαγνητικού πόλου σε σχέση με τον γεωγραφικό.
thumb|Η μετατόπιση του βόρειου μαγνητικού πόλου στις αρκτικές περιοχές του Καναδά μεταξύ 1831 και 2007.

Ο **μαγνητικός βόρειος πόλος** είναι το σημείο που δείχνουν όλες οι μαγνητικές βελόνες των πυξίδων, που όμως δεν ταυτίζεται με τον γεωγραφικό βόρειο πόλο (δείτε σχετικά μαγνητικός βορράς).

Όπως οι μαγνητικοί πόλοι όλων των πλανητών, έτσι και της Γης μετατοπίζεται ελαφρά, αλλάζοντας συνεχώς θέση γύρω από τον γεωγραφικό πόλο. Αυτό συμβαίνει λόγω των κινήσεων στο εσωτερικό της το ρευστού υλικού που είναι κυρίως υπεύθυνο για τη δημιουργία και συντήρηση του μαγνητικού πεδίου. Σύμφωνα με μετρήσεις της Καναδικής Κυβέρνησης, ο μαγνητικός βόρειος πόλος συνεχίζει να μετακινείται βόρεια. Το 1996 το σημείο του βρέθηκε στο γεωγραφικό στίγμα 78°35.7′ N, 104°11.9′ W. Το 2005 βρέθηκε στο 82°07′ N, 114°04′ W. Κατά τη διάρκεια του 20ου αιώνα μετακινήθηκε 1100 χιλιόμετρα, και μετά το 1970 η μετακίνησή του επιταχύνθηκε από τα 9 χλμ/έτος στα 41 χλμ/έτος. Εάν συνεχίσει με αυτό το ρυθμό, αναμένεται σε 48χρόνια να βρίσκεται στη Σιβηρία. Πάντως, μελέτες δείχνουν ότι ο ρυθμός αυτός θα επιβραδυνθεί.

## Εξωτερικοί σύνδεσμοι
* Απομάκρυνση του βόρειου μαγνητικού πόλου, άρθρο στο physics4u.gr

Κατηγορία:Ακραία σημεία της Γης
Κατηγορία:Πολικές περιοχές της Γης
Κατηγορία:Γεωμαγνητισμός
Κατηγορία:Προσανατολισμός
Κατηγορία:Γεωγραφία της Αρκτικής
Bulletin de correspondance hellénique

Το **Δελτίον Ελληνικής Αλληλογραφίας** ή **Bulletin de correspondance hellénique** (συντομογραφία: *BCH*) είναι γαλλική περιοδική έκδοση επάνω σε θέματα της αρχαιότητας.

## Ιστορική αναδρομή
Κυκλοφόρησε για πρώτη φορά το έτος 1877 και συνεχίζει να εκδίδεται έως τις μέρες μας. Κυκλοφορεί ένας τόμος ετησίως που εκδίδεται από τη Γαλλική Σχολή Αθηνών.

## Παραπομπές


## Εξωτερικοί σύνδεσμοι
* Ψηφιακή έκδοση του BCH 1877–2000
* Ψηφιακή έκδοση των τόμων του BCH 1877-2003

Κατηγορία:Επιστημονικά περιοδικά με τόπο έκδοσης την Ελλάδα
Κατηγορία:Ελληνογαλλικές σχέσεις
Κατηγορία:Περιοδικά με τόπο έκδοσης την Αθήνα
Κατηγορία:Περιοδικά με τόπο έκδοσης την Ελλάδα΄στη γαλλική γλώσσα
Καλός

[thumb|right|350px|«'''''ΚΑΛΟΣ Ο ΠΑΙΣ'''''» Επιγραφή σε αγγειογραφία του [Ζωγράφος του Λονδίνου|Ζωγράφου του Λονδίνου, δίγλωσση κύλιξ, Εθνικό Αρχαιολογικό Μουσείο της Ισπανίας]]
**Καλός** είναι επιγραφή που συναντούμε σε αρχαίες Ελληνικές αγγειογραφίες. Εξυμνεί την ομορφιά κάποιου νέου άνδρα. Καλός στα αρχαία ελληνικά σημαίνει όμορφος. Συναντάται ως αγγειογραφία ή εγχάρακτη επιγραφή σε αγγείο. 
## Ιστορική αναδρομή
Το έθιμο της επιγραφής αυτής προέρχεται από την αρχαιότατη Ελληνική ποίηση, η οποία ήδη επικεντρώνεται στην εξύμνηση του κάλους της νεότητας. Σήμερα σώζονται περίπου 300 επιγραφές αττικής αγγειογραφίας, κυρίως ερυθρόμορφου ρυθμού, από τον 6ο αιώνα π.Χ.

## Πηγές
*  Wilhelm Klein: *Die griechischen Vasen mit Lieblingsinschriften*, Wien 1890. 2., verbesserte und vermehrte Auflage, Leipzig 1898.
*  François Lissarrague: *Publicity and performance. Kalos inscriptions in Attic vase-painting*, In: *Performance culture and Athenian democracy*, Cambridge 1999, S. 359-373.
*  Niall W. Slater: *The vase as ventriloquist. Kalos-inscriptions and the culture of fame*, In: *Signs of orality. The oral tradition and its influence in the Greek and Roman world*, Leiden 1999, S. 143-161.
*  Stefan Brenne: *Indices zu Kalos-Namen*, In: Tyche 15, 2000, S. 31-53.

## Παραπομπές


Κατηγορία:Αρχαιοελληνική αγγειογραφία
Κατηγορία:Επιγραφές
Τζόι Μέρκιουρι

thumb|right|Ο Τζόι Μέρκιουρι το 2015
Ο **Άνταμ Μπερτς** γεννήθηκε στις 18 Ιουλίου 1979 και είναι Αμερικάνος επαγγελματίας παλαιστής. Στα ρινγκ είναι γνωστός ως "Τζόι Μάθιους" και περισσότερο γνωστός ως "Τζόι Μέρκιουρι". Αυτή τη περίοδο εργάζεται ως προπονητής στη θυγατρική εταιρεία του WWE, το Florida Championship Wrestling.

## Πρώτα Χρόνια
Το 1996, άρχισε να εργάζεται σε ανεξάρτητες εταιρείες πάλης και κατέκτησε διάφορα ατομικά και ομαδικά πρωταθλήματα. Το 2004, υπέγραψε συμβόλαιο με το WWE και στάλθηκε στο εκπαιδευτήριο FCW. 

## Καριέρα
### Η ομάδα MNM
Στο FCW, γνωρίστηκε με τον Τζόνι Νάιτρο με τον οποίο έγιναν ομάδα και κατέκτησαν τους εκεί ομαδικούς τίτλους. Μαζί με την Μελίνα Πέρεζ συνέθεσαν την ομάδα ΜΝΜ, με τα αρχικά των ονομάτων τους (Μέρκιουρι, Νάιτρο, Μελίνα). Μετά την επιτυχία της ομάδας τους, και οι τρεις υπέγραψαν με το κύριο ρόστερ του WWE και έκαναν ντεμπούτο στο WWE SmackDown τον Απρίλιο του 2005. Οι δύο άντρες της ομάδας, κατέκτησαν το Ομαδικό Πρωτάθλημα WWE, τρεις φορές και είχαν κόντρες με διάφορες ομάδες.

### Μοναχική πορεία
Έπειτα, αποκαλύφθηκε ότι ο Μέρκιουρι αποκλείστηκε για ένα μήνα απο τα τηλεοπτικά σόου, λόγω παραβίασης των κανόνων του WWE για απαγορευμένες ουσίες. Χάρη σε αυτό οι MNM διασπάστηκαν. Μετά απο έξι μήνες ο Μέρκιουρι επέστρεψε και η ομάδα επανενώθηκε. Τον Μάρτιο η ομάδα διαλύθηκε ξανά, αφού ο Μέρκιουρι απολύθηκε απο το WWE. Σύντομα, άρχισε να εργάζεται σε ανεξάρτητες επιχειρήσεις και έκανε ένα πέρασμα απο το Ring of Honor. Τον Οκτώβριο του 2008, ανακοίνωσε την απόσυρση του απο τα ρινγκ, λόγω τραυματισμού.

### Straight Edge Society
Τον Απρίλιο του 2010, ο Μέρκιουρι επέστρεψε στο WWE. Η πρώτη του εμφάνιση έγινε στο Extreme Rules, όταν βοήθησε τον Σι Εμ Πανκ να νικήσει τον Ρέι Μυστέριο. Μετά, συμμετείχε στην ομάδα Straight Edge Society, με αρχηγό τον Σι Εμ Πανκ. Ο Μέρκιουρι φορώντας μάσκα, συνέχισε να παρεμβαίνει σε αγώνες του Πανκ. Τον Ιούλιο, ο ογκώδης Μπιγκ Σόου του έβγαλε τη μάσκα και στο SummerSlam, τα τρία μέλη της ομάδας έχασαν απο τον Μπιγκ Σόου. Τον Σεπτέμβριο, διαγνώστηκε ότι ο Μέρκιουρι τραυματίστηκε στο θωρακικό μυ και χειρουργήθηκε. Μετά απο αυτό, ξεκίνησε να δουλεύει ως προπονητής στη θυγατρική εταιρεία του WWE, το Florida Championship Wrestling.

### J&J Security
Το 2014 ο Μέρκιουρι επέστρεψε με μη αγωνιστικό ρόλο και συμμετείχε στην ομάδα Authority (ελλ: Αθόριτι). Έπειτα μαζί με τον Τζέιμι Νομπλ έγιναν γνωστοί ως οι J&J Security και συνόδευαν τον Σεθ Ρόλινς στο ρινγκ. Οι δυο πρώην παλαιστές συνήθιζαν να τον βοηθούν, επεμβαίνοντας στους αγώνες του.

## Προσωπική ζωή
Σε μια συνέντευξη το 2007, ο Άνταμ Μπιρτς αποκάλυψε πως ήταν εθισμένος στα ναρκωτικά και στο αλκοόλ απο τα 15 του. Ο Μπιρτς χάρη στον εθισμό του, είχε χάσει τον έλεγχο του αυτοκινήτου του, δέκα φορές. Το Δεκέμβριο του 2006 στο WWE, τραυματίστηκε σοβαρά στο πρόσωπο και εθίστηκε στα παυσίπονα. Μετα, απο άμεση παρέμβαση του προέδρου Βινς Μακμάν, ο Μπερτς αποδεσμεύτηκε απο την εταιρεία.

## Πηγές
*Προφίλ στο OWoW.com
*Προφίλ των MNM στο OWoW.com

Κατηγορία:Επαγγελματίες παλαιστές
Βόρειος Πόλος (αποσαφήνιση)

Ο όρος **Βόρειος Πόλος** μπορεί να αναφέρεται στα εξής:

## Βόρειοι Πόλοι της Γης και του ουρανού
* Γεωγραφικός Βόρειος Πόλος, αναφερόμενος απλά και ως «Βόρειος Πόλος» &ndash; το βορειότερο σημείο της Γης.
* Μαγνητικός Βόρειος Πόλος &ndash; το συνεχώς μετατοπιζόμενο σημείο όπου το μαγνητικό πεδίο της Γής έχει κατακόρυφη φορά προς τα κάτω. Η βελόνα μιας μαγνητικής πυξίδας δείχνει πάντα προς το σημείο αυτό.
* Γεωμαγνητικός Βόρειος Πόλος &ndash; το σημείο τομής της επιφάνειας της Γης με τον άξονα του ιδεατού μαγνητικού διπόλου (π.χ. μιας ιδεατής μαγνητικής ράβδου) που δημιουργεί γύρω του μαγνητικό πεδίο το οποίο να προσεγγίζει βέλτιστα το πολύπλοκο μαγνητικό πεδίο της Γής.
* Βόρειος Δυσπρόσιτος Πόλος &ndash; το σημείο του Αρκτικού Ωκεανού που βρίσκεται σε μέγιστη απόσταση από την ξηρά.
* Βόρειος Ουράνιος Πόλος &ndash; το σημείο της ουράνιας σφαίρας που βρίσκεται μονίμως πάνω από τον γεωγραφικό Βόρειο Πόλο και προς το οποίο δείχνει ο άξονας περιστροφής της Γης.

## Φυσική
Κατ' αναλογία με το μαγνητικό πεδίο της Γης, οι όροι «βόρειος πόλος» και «νότιος πόλος» χρησιμοποιούνται επίσης γενικά για όλους τους μαγνήτες προκειμένου να διακρίνεται η μία από την άλλη «άκρη» τους. Για αυτή τη χρήση βλ. Μαγνήτης και Μαγνητισμός.
Δίγλωσσος ρυθμός

**Δίγλωσσος** ονομάζεται ο ρυθμός εκείνος της αρχαίας Ελληνικής αγγειογραφίας, που συνδυάζει τον ερυθρόμορφο και μελανόμορφο ρυθμό στις δύο όψεις αντίστοιχα σε ένα και το αυτό αγγείο.

## Ιστορική αναδρομή
Εμφανίστηκε και γνώρισε την ακμή του στην Αττική του 6ου και 5ου αιώνα και σημάδεψε το πέρασμα της αγγειογραφικής τέχνης από τον μελανόμορφο στον ερυθρόμορφο ρυθμό. Συναντάται κυρίως σε αμφορείς, όπου η ίδια εικόνα στις δύο όψεις εικονίζεται στους δύο διαφορετικούς ρυθμούς αντίστοιχα, καθώς και σε οφθαλμωτές κύλικες, με μελανόμορφη εσωτερική και ερυθρόμορφη εξωτερική εικόνα. Σημαντικοί εκπρόσωποι του δίγλωσσου ρυθμού είναι ο Ζωγράφος του Ανδοκίδη, ο Ψίαξ, ο Επίκτητος, ο Όλτος και άλλοι.

## Πηγές
*  Irma Wehgartner: *Bilingue Vasen*, in ''Der Neue Pauly Bd. 2 (1997), Sp. 677

Κατηγορία:Αρχαιοελληνική αγγειογραφία
Κατηγορία:Ερυθρόμορφος ρυθμός
Κατηγορία:Μελανόμορφος ρυθμός
Κατηγορία:Αρχαϊκή τέχνη
Μπνέι Γεχουντά Τελ Αβίβ ΦΚ

Ο ποδοσφαιρικός σύλλογος **Μπνέι Γεχούντα** (δηλ. *υιοί Ιούδα*) του Τελ Αβίβ (εβρ.: *מועדון כדורגל בני יהודה תל אביב*) συγκαταλέγεται ανάμεσα στους σύγχρονους εβραϊκούς αθλητικούς συλλόγους. Ιδρύθηκε τον Ιανουάριο του έτους 1936 στο προάστιο Χατίκβα της παραθαλάσσιας πόλης Τελ Αβίβ από το Νάθαν Σουλάμι και τους συντρόφους του.

Κατηγορία:Ποδοσφαιρικές ομάδες Ισραήλ
Κατηγορία:Ιδρύσεις αθλητικών συλλόγων το 1936
Κατηγορία:Ιδρύσεις ποδοσφαιρικών ομάδων το 1936
Σιδέρης Τασιάδης

Ο **Σιδέρης Τασιάδης** (γερμανικά: *Sideris Tasiadis*), γεννημένος στις 7 Μαΐου 1990 στο Άουγκσμπουργκ της Δυτικής Γερμανίας, είναι Γερμανός ελληνικής καταγωγής αθλητής του κανόε καγιάκ.

## Βιογραφία
Γεννήθηκε στο Άουγκσμπουργκ στις 7 Μαΐου 1990 από Έλληνες γονείς. Η καταγωγή του είναι από τα Κόμαρα της Ορεστιάδας. Μεγάλωσε στη γενέτειρά του και ασχολήθηκε με το κανό. Κατατάχθηκε στο στρατό και έκτοτε αθλείται ακατάπαυστα. Βραβεύτηκε στους Ολυμπιακούς αγώνες 2012 με το αργυρό μετάλλιο του κανόε καγιάκ.

Στους Ολυμπιακούς Αγώνες του Τόκυο, ο Τασιάδης κατέκτησε το χάλκινο μετάλλιο στο αγώνισμα του slalom C1, που διεξήχθη την 26η Ιουλίου 2021 .

## Παραπομπές

## Εξωτερικοί σύνδεσμοι
*Παρουσίαση από το DKV

Κατηγορία:Γερμανοί Ολυμπιονίκες
Κατηγορία:Αθλητές του κανόε καγιάκ
Κατηγορία:Γερμανοί ελληνικής καταγωγής
Τόνι Γκαρέα

Ο **Άντονι Γκαρσία** (γεννημένος στις 20 Σεπτεμβρίου 1946) είναι ένας Νεοζηλανδός πρώην επαγγελματίας παλαιστής, περισσότερο γνωστός με το ψευδώνυμο **"Τόνι Γκαρέα"**.

## Καριέρα
### Εκτός WWWF/WWF
Ξεκίνησε την καριέρα του, το 1971 στην πατρίδα του, τη Νέα Ζηλανδία. Λόγω του ότι δεν υπήρχαν πολλές προοπτικές, σύντομα, μετανάστευσε στις Ηνωμένες Πολιτείες της Αμερικής και αγωνίστηκε σε εταιρεία του Σαν Φρανσίσκο για έναν χρόνο. Σε μικρότερες εταιρείες ξανά εμφανίστηκε από το 1982 έως το 1986, όταν ανακοίνωσε την απόσυρσή του από την ενεργό δράση.

### WWWF/WWF
Το 1972, υπέγραψε συμβόλαιο με το σημερινό WWE. Έμεινε εκεί, μια δεκαετίας ακριβώς, ως το 1982 δηλαδή. Στη διάρκεια της καριέρας του εκεί, κατέκτησε πέντε φορές το Παγκόσμιο Πρωτάθλημα ομάδων, δύο φορές με τον Ρικ Μαρτέλ και από μια με τους Χέιστακς Καλχούν, Ντιν Χο και Λάρι Ζμπίσκο. Επέστρεψε μετά το τέλος της καριέρας του, στην εταιρεία, όπου είναι μέχρι σήμερα παραγωγός και ανιχνευτής ταλέντων.

## Πηγές
* Προφίλ στο WWE.com

Κατηγορία:Επαγγελματίες παλαιστές
Μικρή Σόφια

Το προσωνύμιο **Μικρή Σόφια** ή σπανιότερα **Δεύτερη Σόφια** (*[[Βουλγαρικά]]:* Малка София, *προφέρεται «Μάλκα Σόφια»*) χρησιμοποιήθηκε για να περιγράψει σλαβόφωνα χωριά της ιστορικής περιοχής της Μακεδονίας στα τέλη του 19ου με αρχές του 20ού αιώνα. Οι οικισμοί αυτοί σήμερα είναι εκτός των συνόρων του σύγχρονου βουλγαρικού κράτους.

## Ιστορικό πλαίσιο
### Βαλκανικοί ανταγωνισμοί
Οι κάτοικοι των περιοχών της Μακεδονίας κατά την διάρκεια των εθνικών ανταγωνισμών και ιδιαίτερα κατά την διάρκεια του Μακεδονικού Αγώνα, για να δώσουν έμφαση στο φρόνιμα των κατοίκων συγκεκριμένων οικισμών όπου παρατηρούνταν σημαντική συμμετοχή του ανδρικού πληθυσμού των χωριών στα βουλγαρικά σώματα των κομιτατζήδων και της γενικότερης υποστήριξης τους στην ύπαρξη Βουλγάρων δασκάλων και εξαρχικών ιερέων, παραλλήλησαν τους οικισμούς αυτούς με τη πόλη Σόφια, δηλαδή ως μικρογραφίες της βουλγαρικής πρωτεύουσας.

### Τριπλή κατοχή και εμφύλιος πόλεμος
Η χρήση του όρου γίνεται στην Ελλάδα και μεταγενέστερα, για να περιγράψουν συχνά τους ίδιους οικισμούς, είτε για την συνεργασία των κατοίκων με τις δυνάμεις κατοχής, είτε αυτές ήταν ιταλικές, γερμανικές ή βουλγαρικές, είτε για την ένταξη αυτών στα αντάρτικα ένοπλα τμήματα της ΣΝΟΦ.

### Νεότερα χρόνια
Η χρήση του όρου, εκτός από τους τοπικούς πληθυσμούς της περιοχής της Μακεδονίας, έγινε μεταγενέστερα και από ορισμένες βαλκανικές κυβερνήσεις, σύμφωνα με τις διαφορετικές πολιτικές που επεδίωκαν να προωθήσουν, με σκοπό την αντίκρουση των επιχειρημάτων, κυρίως ιστορικών της Σοσιαλιστικής Ομοσπονδιακής Δημοκρατίας της Γιουγκοσλαβίας αρχικά, και της Βόρειας Μακεδονίας μεταγενέστερα, που υποστήριζαν την ύπαρξη σλαβομακεδονικής εθνικής συνείδησης πριν τον Β΄ Παγκόσμιο Πόλεμο. Από την μια πλευρά, η Βουλγαρία για να προωθήσει την πολιτική της σχετικά με το βουλγαρικό φρόνημα των κατοίκων συγκεκριμένων οικισμών, ιδιαίτερα της σημερινής Βόρειας Μακεδονίας, και από την άλλη, οι Έλληνες ιστορικοί ως επιχείρημα που τεκμηριώνει αυτήν την άποψη, δηλαδή της μη ύπαρξης σλαβομακεδονικής εθνικής ταυτότητας στις αρχές του 20ου αιώνα.

### Οικισμοί
Παραδείγματα τέτοιων οικισμών, για τους οποίους αναφέρεται η χρήση αυτού του όρου κατά την περίοδο των Βαλκανικών Ανταγωνισμών, αλλά και μέχρι τον Β΄ Παγκόσμιο Πόλεμο, είναι η Βασιλειάδα Καστοριάς, το Καστανόφυτο Καστοριάς, οι Σαρακηνοί Πέλλας, το Ξινό Νερό Φλώρινας, η Βεύη Φλώρινας, το Κιλκίς, η Πετρούσα Δράμας και η Βελιγοστή Οχρίδας (Велгощи).

### Άλλες χρήσεις
Σύγχρονη χρήση του όρου έχει γίνει για να αναφερθεί χωριό με πληθυσμό Βουλγάρων Εβραίων στο Ισραήλ, και συγκεκριμένα στο Ακίρ (Akir), έναν από τους πολλούς οικισμούς εποίκων που κτίστηκαν τα τελευταία χρόνια στη περιοχή. Λογοτεχνική αναφορά έχει υπάρξει και για την παραλιακή πόλη Γιάφα του Ισραήλ, που συγκέντρωσε μεγάλο αριθμό Βούλγαρων Εβραίων μεταναστών μετά τον Β΄ Παγκόσμιο Πόλεμο.

## Υποσημειώσεις και παραπομπές


Κατηγορία:Ιστορία της Μακεδονίας
Κατηγορία:Σόφια
Κατηγορία:Εκφράσεις
Μάρκος Μαυρομάτης

Ο **Μάρκος Μαυρομάτης** (γεν. Αθήνα, 5 Ιουνίου 1958) είναι Έλληνας παλαίμαχος ποδοσφαιριστής, μια φορά διεθνής με την Εθνική Ελλάδας των Ανδρών και με πολλές συμμετοχές στην Εθνική ομάδα των Ελπίδων, που αγωνιζόταν στη μεσαία γραμμή και νυν προπονητής ποδοσφαίρου.

Ξεκίνησε από την εφηβική ομάδα του Απόλλωνα Αθηνών, ενώ σε ηλικία 18 ετών προωθήθηκε στην ανδρική ομάδα, ξεκινώντας την παρουσία του στην Α΄ Εθνική.

Αγωνίσθηκε στη μεγάλη κατηγορία για 9 συνεχόμενες περιόδους, από το 1976-77 έως και το 1984-85, συμπληρώνοντας 180 συμμετοχές σε επίσημους αγώνες πρωταθλήματος, ενώ πέτυχε 10 τέρματα. Το καλοκαίρι του 1985 αποδεσμεύθηκε και υπέγραψε στον Ατρόμητο Περιστερίου, όπου έπαιξε για 6 μήνες.

Από το Δεκέμβριο του  1986 έως και το 1988 έπαιξε στο Αιγάλεω, στη Β΄ και τη Γ΄ Εθνική, προσθέτοντας ακόμη 70 συμμετοχές και 6 γκολ στο ενεργητικό του. Τερμάτισε τη σταδιοδρομία του δε, στη Δόξα Βύρωνα (Γ΄ Εθνικής) την περίοδο 1988 - 89.

Στις 11 Νοεμβρίου του 1980 χρίσθηκε για μια και μοναδική φορά διεθνής με την Εθνική ομάδα των Ανδρών.

Ακολούθησε καριέρα προπονητή, έχοντας εργασθεί στις ομάδες Α.Ε. Κηφισιά (περίοδος 1995-96 και 2013-14, 2016-17 αντικαθιστώντας το Θωμά Γράφα), Κεραυνός Κερατέας, Α.Ο. Χανιά, Α.Π.Ο. Παναργειακός, Βύζας Μεγάρων (3 φορές), Αιολικός Μυτιλήνης και Αιγάλεω Α.Ο.(2 φορές)

## Πηγές

*Διεθνής αθλητική ιστοσελίδα
*Νίκος Δημ. Νικολαΐδης, "50 Χρόνια Αιγάλεω" (έκδοση Δήμος Αιγάλεω, 1998)
*Γεώργιος Παγιωτέλης, "Το Έπος της Α΄Εθνικής", ένθετο περιοδικού "Οι Παγκόσμιοι", έκδοση Κλ. Γεωργαλάς Ε.Π.Ε.
*"40 Χρόνια Ποδόσφαιρο και ΠΡΟ-ΠΟ" (έκδοση εφημερίδας "Προπόραμα" (2000)

## Παραπομπές


Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Δόξας Βύρωνα
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Απόλλων Σμύρνης
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Προπονητές ποδοσφαίρου Βύζαντα Μεγάρων
Κατηγορία:Προπονητές ποδοσφαίρου Α.Ε. Κηφισιάς
Κατηγορία:Μέσοι ποδοσφαιριστές
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Le Courrier d'Orient (εφημερίδα της Κωνσταντινούπολης)

**Le Courrier d'Orient** (προφέρεται *Λε Κουριέρ ντ'Οριόν*, μεταφράζεται ως *"Ανατολικός Ταχυδρόμος"*) είναι γαλλική περιοδική έκδοση που εκδιδόταν στην Κωνσταντινούπολη την περίοδο της Οθωμανικής Αυτοκρατορίας και κατά την διάρκειά των δεκαετιών του 1860 και του 1870. 

Η περιοδική έκδοση *Le Courrier d'Orient* ήταν μία από τις πολλές γαλλικές περιοδικές εκδόσεις στο δεύτερο μισό του 19ου αιώνα που εκδίδονται στην Κωνσταντινούπολη, με κυριότερη την *[[Journal de Constantinople]]*. Οι γαλλόφωνοι κάτοικοι της πρωτεύουσας πόλης της αχανούς αυτοκρατορίας, είχαν ήδη από τις αρχές του 19ου αιώνα να τυπώνουν βιβλία και άλλα συγγράμματα, σε τυπογραφεία της Πόλης, που είχαν την δυνατότητα να τυπώνουν στο λατινικό αλφάβητο. 

Αποτελούσε τον συνεχιστή μιας άλλης γαλλόφωνης περιοδικής έκδοσης, της *Le Courrier d'Orient* που είχε επίσης 16 χρόνια κυκλοφορίας. Και οι δύο εκδόσεις, ιδρύθηκαν από το Αλεξάντρ Εξάρχ (Alexandre Exarh), Βούλγαρο διπλωμάτη και εκδότη. Η εφημερίδα αποτέλεσε το κύριο όργανο προώθησης των βουλγαρικών διεκδικήσεων και της Βουλγαρικής Εξαρχίας στον χώρο της Μακεδονίας και της Θράκης. Οι υπεύθυνοι της εφημερίδας, εξέδωσαν το 1878 τη δημογραφική μελέτη *Ethnographie des Vilayets d'Adrianople, de Monastir et de Salonique* που εκδόθηκε από την *Courrier d`Orient*. Το βιβλίο παρουσιάζει στατιστικά στοιχεία του πληθυσμού για τα τρία βιλαέτια που αναφέρονται στον τίτλο του έργου, με βάση τα φορολογικά αρχεία του οθωμανικού στρατιωτικού φόρου το έτος 1873, κατά τρόπο ευνοϊκό για τους Βουλγάρους στην Οθωμανική Αυτοκρατορία.

## Παραπομπές


Courrier d Orient
Courrier d Orient